text: [{"text_idx": "#000000", "text": "Mga residente sa Luntiang Paraiso gidasig alang sa hingpit nga pagbag-o"}, {"text_idx": "#000003", "text": "Sa 22nd founding anniversary nga gihimo sa Luntian Gym, New Corella, niadtong Disyembre 22, gi-awhag ni Mayor Jorjan Federiso ang mga residente sa pasilidad nga sa higayong makaguwa na sila sa maong dapit, dili na nila kini balikan pa ug hingpit nang makalingkawas gikan sa paggamit sa ginadili nga droga."}, {"text_idx": "#000004", "text": "Gihatagan usab niya og importansya ang mga nagdumala sa Luntiang Paraiso sama sa mga empleyado sa PEEDO."}, {"text_idx": "#000006", "text": "Samtang, usa ka inilang personalidad sa Davao de Oro nga kanhi Sangguniang Bayan Member nga karon gawasnon na sa rehabilitasyon ang mipaambit usab sa makapatandog nga mensahe ngadto sa mga residente nga naghatag og inspirasyon sa pagbangon uban sa pagbag-o sa kinabuhi."}, {"text_idx": "#000007", "text": "\u201cBisan unsaon gyud naa mana si Dra. Genojada siya nag-check-up sa akoa, maong kamo ate ug kuya pagbinuotan mo diri kay kung dili mo magbinuotan, dili gyud mo kagawas,\u201d padasig sa kanhi residente."}, {"text_idx": "#000011", "text": "Atol sa okasyon giila ug gipasidunggan pinaagi sa paghatag og sertipiko sa ilang dedikasyon ug pagserbisyo ang mga social workers. Kalakip niini ang Tagum City Social Welfare & Development Office, mga PEEDO Staff, LPRRC staff, stakeholders ug uban pang indibidwal nga nahimong kabahin sa kalampusan nga naangkon gikan sa kamugnaan niini sulod sa kapin duha ka dekadang katuigan nga gilatas sa Luntiang Paraiso."}, {"text_idx": "#000012", "text": "Sign-up and get a weekly news and events relevant in PIA"}]